CURRICULUM – delimitări conceptuale
Conceptul de curriculum ocupă un loc central în cadrul ştiinţelor educaţiei, dar şi în practicile educaţionale contemporane.
         Din punct de vedere etimologic, conceptul de „curriculum” provine din limba latină, de la termenii „curriculum” (singular) şi „curricula” (plural), care însemnau „alergare”, „cursă”, „traseu”, „drum”, „parcurgere”, „scurtă privire”, „în treacăt”.
         Termenul a fost folosit pentru prima dată în secolul al XVI-lea în documentele universităţilor medievale din Lieden (Olanda) şi Glasgow (Scoţia), cu semnificaţia de drum de învăţare/studiu, traseu obligatoriu de studiu sau de instruire, susţinut într-o şcoală sau universitate. De atunci şi până în prezent acest concept a evoluat şi s-a îmbogăţit, odată cu progresele înregistrate în ştiinţele educaţiei şi în funcţie de necesităţile practicii educaţionale. În timp, cele mai importante semnificaţii ale conceptului au fost:
· conţinut al învăţământului,plan sau programă de studiu;
· „experienţă de învăţare” a copilului, organizată de şcoală, alături de ansamblul disciplinelor de învăţământ oferite şi studiate;
· activităţi formale, desfăşurate în mediul şcolar şi cele desfăşurate în mediul extraşcolar.
În literatura pedagogic românească conceptul a fost semnalat sporadic încă din anii 1980, însă deschiderea s-a produs după anul 1990 şi mai ales după 1997.
Există două mari accepţiuni ale conceptului de curriculum:
· accepţiunea restrânsă, tradiţională (vehiculata aproape exclusiv în întreaga lume, până la jumătatea secolului al XIX-lea), conform căreia curriculum înseamnă conţinutul învăţământului cuprins în planuri de învăţământ şi programe şcolare;
· accepţiunea largă, modernă,care include în sfera conceptului de curriculum atât conţinutul învăţământului, cât şi experienţele de învăţare trăite de elevi în desfăşurarea celor trei forme ale educaţiei: formală, nonformală, informală.

Definiţie: Curriculumul naţional reprezintă ansamblul coerent al documentelor care reglementează finalităţile, conţinuturile, organizarea şi evaluarea proceselor de predare- învăţare-evaluare în învăţământul preuniversitar şi include
· planurile-cadru de învăţământ, 
· programele şcolare şi 
· [bookmark: _Hlk219630122]standardele naţionale de evaluare, niveluri de performanţǎ aşteptatǎ.
CURRICULUM integrează patru componente fundamentale:
· fnalităţile educaţionale;
· conţinutul învăţământului;
· strategiile de instruire în şcoală şi în afara ei;
· strategiile de evaluare;




       Curriculum se referă la oferta educaţională a şcolii şi reprezintă sistemul proceselor educaţionale şi al experienţelor de învăţare şi formare directe şi indirecte oferite educaţilor şi trăite de aceştia în contexte formale, nonformale şi chiar informale. Elaborarea curriculumului presupune gândirea şi structurarea situaţiilor de învăţare efectivă a elevilor, ce vor fi trăite de aceştia ca experienţe de învăţare.
Situaţia de învăţare reprezintă un context pedagogic în care acţionează următoarele elemente:
· obiectivele de învăţare formulate operaţional;
· conţinuturile învăţării;
· sarcina de învăţare;
· metodologia de predare-învăţare;
· metodologia de evaluare;
· resursele materiale ale mediului de instruire şi ale spaţiului de învăţare;
· caracteristicile contextului comunicării didactice şi ale contextului relaţional;
· resursele de timp.
Experienţa de învăţare reprezintă o componentă a structurii curriculumului care se referă la trăirea personală generată de o situaţie de învăţare, trăire însoţită de modificări cognitive, afective sau psihomotorii produse în structura de personalitate a fiecărui educat. În faţa aceleaşi situaţii de învăţare, cei care învaţă au experienţe de învăţare diferite, în funcţie de propriile trăsături de personalitate şi de propria subiectivitate. Un curriculum planifică situaţii de învăţare adecvate obiectivelor urmărite, cu speranţa ă ele vor genera experienţe de învăţare reuşite, benefice şi constructive.


TIPOLOGII CURRICULARE

Principalele tipuri de curriculum cuprinse în Curriculum Naţional operant în cadrul sistemului de învăţământ din România, începând cu anul şcolar 1998 – 1999 sunt următoarele
· curriculum nucleu – reprezintă aproximativ 65 – 70% din Curriculum Naţional
· curriculum la decizia şcolii – reprezintă aproximativ 30 – 35% din Curriculum Naţional.
Curriculum nucleu reprezintă trunchiul comun, obligatoriu, adică numărul minim de ore de la fiecare disciplină obligatorie prevăzută în planurile de învăţământ. 
Curriculum nucleu constituie obiectul evaluărilor şi examinărilor externe, naţionale. Acest tip de curriculum asigură egalitatea şanselor la educaţie, indiferent de regiunea ţării din care provin educaţii.
Curriculum la decizia şcolii cuprinde, marcate cu asterisc (*), teme care nu sunt obligatorii, în legătură cu care instituţia de învăţământ decide oportunitatea studierii. Planul cadru de învăţământ specifică numărul minim şi maxim de ore pe săptămână pentru o anumită clasă, pentru o anumită arie curriculară sau pentru o disciplină şcolară. 
Actual: din 2026-2027 - liceu
TC – 50%
CS – 35%
[bookmark: _Hlk219558303]CDEOŞ – 15%




	Tipuri de opţionale ce pot fi incluse în CDŞ
Orele pentru toate tipurile de opţionale se alocă din cele prevăzute pentru CDS, în planul cadru de învăţământ.
1. Opţional de aprofundare: 
1. Are ca scop realizarea unui parcurs suplimentar pentru dezvoltarea competenţelor specifice prevăzute de programa şcolară a unei discipline de trunchi comun, prin noi activităţi de învăţare.
1. Nu necesită denumire şi programa noua
1. Se păstrează aceleaşi competenţe specifice si aceleaşi conţinuturi din programa şcolara de trunchi comun
1. Se elaborează un document, anexă la programa şcolară de trunchi comun, care cuprinde: justificarea propunerii opţionalului, pe baza analizei de nevoi de la nivelul clasei respective; lista de activităţi de învăţare pentru dobândirea competenţelor specifice prevăzute de programa de trunchi comun.
1. Structura: notǎ de prezentare; competenţe generale; competenţe specifice şi activitǎţi de învǎţare; conţinuturi; sugestii metodologice; bibliografie.

1. Nu necesită rubrică nouă în catalog, notele şi absenţele se trec în rubrica disciplinei de trunchi comun.
1. Opţional ca nouă disciplină/domeniu de studiu 
1. Are ca scop realizarea unor achiziţii, specifice nevoilor şi intereselor de învăţare elevilor, diferite de cele stipulate în trunchiul comun şi, după caz, în curriculum diferenţiat.
1. Există 2 tipuri: 
Opţional ca disciplină nouă: este o disciplină nouă faţă de cele incluse în trunchiul comun sau în curriculum diferenţiat sau introduce noi domenii, teme corespunzătoare unei discipline din trunchiul comun sau din curriculum diferenţiat, ori le dezvoltă pe cele existente. Necesită denumire şi programă şcolară nouă. Programa se realizează respectând structura programelor de trunchi comun. Are rubrică nouă în catalog. Exemple: Matematică distractivă, Educaţie permanentă
Opţional integrat: este structurat din perspectiva domeniilor de cunoaştere, în jurul unor teme integratoare pentru o anumită arie curriculară sau pentru mai multe arii curriculare. Necesită denumire şi programă şcolară nouă. Programa se realizează respectând structura programelor de trunchi comun. Are rubrică nouă în catalog. Exemple: Planeta Pământ; Punte între istorie şi literatură, Invăţăm şi ne dezvoltăm prin jocuri.
1. Pentru clasele de început ale unui nivel de învăţământ, opţionalele se propun de cadrele didactice.
1. Fiecare propunere de opţional include: denumirea şi tipul opţionalului, clasa, nivelul de învăţământ, aria/ariile curriculare în cadrul cărora sunt organizate, durata de desfăşurare, precum şi argumentarea relevanţei opţionalului şi o scurtă prezentare a elementelor de conţinut.
1. Comisia pentru curriculum a unităţii de învăţământ coordonează oferta de CDS elevilor şi părinţilor.
1. Invăţătorii, diriginţii centralizează datele, opţiunile şi se prezintă Consiliului profesoral pentru a fi avizată lista de opţionale.
1. Apoi, Consiliul de administraţie aprobă lista de opţionale.
1. Conducerea şcolii transmite Inspectoratului şcolar lista de opţionale aprobate.

Categorii conceptuale derivate
a. Aria curriculară reprezintă un grupaj de discipline care au în comun anumite obiective de formare. Curriculum-ul Naţional cuprinde şapte arii curriculare*limbă şi comunicare; *matematică şi ştiinţe ale naturii; *om şi societate; *arte; *educaţie fizică, sport şi sănătate; *tehnologii ; *consiliere şi orientare.
· Grǎdiniţǎ : Domenii experienţiale

1. [bookmark: _Hlk145835736]Domeniul Limbă şi comunicare - Categoria de activitate Educarea limbajului
1. Domeniul estetic şi creativ - Categorii de activităţi Activitate artistico-plastică, Activitate muzicală
1. Domeniul Om şi societate - Categorii de activitaţi Educaţie pentru societate şi Activitate practică
1. Domeniul Ştiinţe - Categorii de activitaţi Activitate matematică şi Cunoaşterea mediului
1. Domeniul Psihomotric - Categoria de activitate Educaţie fizică

b. Ciclurile curriculare sunt periodizări ale şcolarităţii, grupând mai mulţi ani de studiu, uneori chiar din cicluri şcolare diferite care au în comun anumite finalităţi (se ţine seama de caracteristicile diverselor stadii de dezvoltare psiho-pedagogice a elevilor). Acestea sunt:
 ciclul curricular al achiziţiilor fundamentale (clasa pregătitoare + cl. I-II) – acomodarea la cerinţele sistemului şcolar şi alfabetizarea iniţială (scris, citit, socotit);
ciclul curricular de dezvoltare(cl. III-VI) – formarea capacităţilor de bază necesare pentru continuarea studiilor;
ciclul curricular de observare şi orientare (cl. VII – IX) – orientarea în vederea optimizării opţiunii şcolare şi profesionale ulterioare;
ciclul curricular de aprofundare (cl. X – XI) – aprofundarea studiului în profilul şi specializarea aleasă, asigurând în acelaşi timp, o pregătire generală pe baza trunchiului comun şi opţiunilor din celelalte arii curriculare;
ciclul curricular de specializare (cl. XII – XIII) – prespecializarea în vederea integrării eficiente în învăţământul universitar de profil sau pe piaţa muncii.
Ariile curriculare vizează o abordare integrată.
Integrarea curriculară este o modalitate inovatoare de proiectare si predare a curriculumului ce presupune integrarea, îmbinarea armonioasă a conţinuturilor din diferite domenii ale cunoaşterii, a ariilor curriculare (ex. Limbă şi comunicare; Ştiinţe); a domeniilor experienţiale (preşcolari). 
În învăţământul integrat, se grupează cunoştinţele ce aparţin mai multor discipline în jurul unor idei, concepte. Prin integrare curriculară se depăşesc graniţele dintre discipline.
	La nivelul curriculumului, integrarea înseamnă stabilirea de relații de convergență între cunoștințele, capacitățile și valorile, ce aparțin unor discipline școlare diferite. 
	Curriculumul integrat vizează punerea în relație a obiectelor de studiu, stabilirea de relații între concepte din domenii diferite, centrarea pe activitățile integrate (de tipul proiectelor). 
	Argumente pentru susținerea activităților integrate:
1. angajarea responsabilă a elevilor în învățare;
1. încurajarea comunicării și a relațiilor intra-personale;
1. transformarea cadrului didactic în factor de sprijin și mediator (nu numai furnizor de informații).
Programa „Arte vizuale și abilități practice” sugerează o abordare integrată a conceptelor specifice domeniilor  „Arte vizuale” și „Abilități practice”, pentru că este mai interesant pentru elevi, ajută la dezvoltarea abilităților de a primi și emite mesaje vizuale, implicând legătura dintre minte – mână, pentru că  frumosul și utilul merg împreună.
Abordarea în manieră integrată a conceptelor matematice (Matematică şi explorarea mediului) facilitează învăţarea prin corelarea teoriei cu aspectele din mediul înconjurător (exemplu: evidenţierea caracteristicilor geometrice ale unor obiecte localizate în spaţiul înconjurător). Invăţarea holistică aduce beneficii la nivelul dezvoltării globale a copilului. Integrarea asigură cadrul necesar dezvoltării competenţelor cheie. Matematica şi cunoaşterea mediului au multe aspecte commune, iar integrarea celor 2 discipline va uşura asimilarea cunoştinţelor.
Avantajele asocierii muzicii cu mişcarea (Muzică şi mişcare): de la cea mai fragedă vârstă, reacţia spontană şi natural a copilului este mişcarea. Când aude muzica, copilul schiţează gesture de dans, bate din palme şi din picioare. Această manifestare liberă şi spontană a copiilor la auzul muzicii trebuie cultivată, valorificată. In timpul activităţii artistice îşi formează deprinderi frumoase de comportare, de mişcare ordonată şi de vorbire frumoasă. Muzica oferă copiilor o variant specific de comunicare.


